Bacači sjenki

**Bacači Sjenki** su neprofitna međunarodna umjetnička i produkcijska platforma za interdisciplinarnu suradnju, stvaralaštvo te promišljanje intermedijalnih umjetnosti posebice u području njihove primjene u Urbanim prostorima. Njeno sjedište je u Zagrebu, Hrvatska.

Osnovali su je 2002. godine intermedijalni umjetnici Boris Bakal i Željko Serdarević, a u njoj djeluju i s njom surađuju Katarina Pejović Stanko Juzbašić, Vanja Žanko, Srećko Horvat i mnogi drugi.

BS potiču interkulturalni dijalog stvarajući projekte i platforme za djelatnu kulturnu razmjenu između hrvatskih i međunarodnih umjetnika i profesionalaca u umjetnosti, te propituju postojeće koncepte individualnog i kolektivnog identiteta.

BS svojim djelovanjem ohrabruju raspravu o prirodi i proturječjima globalizacijskih procesa u tijeku i bave se onim društvenim, političkim i kulturnim temama koje ukazuju na važne probleme pojedinog društva.

Tijekom 13 godina postojanja, BS su ostvarili niz projekata na domaćoj i međunarodnoj razini. Većina tih projekata, nastalih kao skulpture u vremenu, propitkuje odnos čovjeka i prostora kroz posve različite pristupe: kao specifičnu studiju svjetskih gradova, koja poprima oblike poetsko-detektivskih urbanih putovanja (Shadow Casters); kao isprepletanje materijalnog prostora predstave i stvarnog vremena glumca s virtualnim prostorom te odloženim vremenom filma (proces_grad, III dio); kao ulazak u mikrokozmos jednog nebodera i višedimenzionalno otkrivanje njegove prošlosti, sadašnjosti i budućnosti (Čovjek je Prostor: Vitić_pleše).

U dosadašnjim projektima BS sudjelovalo je preko 150 umjetnika iz 36 zemalja svijeta. Projekti su ostvareni i predstavljeni na festivalima i manifestacijama u Zagrebu, Dubrovniku, Bologni, Grazu, Ljubljani, Pisi, Beogradu, Marseille, Leidenu, Genovi, Podgorici i New Yorku, u suradnji s lokalnim partnerima (Urban festival, Dani hrvatskog filma, Eurokaz Festival, MI2 Institut, ARL i Karantena Festival. Hrvatska; Exodus Festival i Moderna galerija, Slovenija; CinemaTeatro LUX, Fabbrica Europa, Stagione di Caccia festival i Orchestra Stolpnik, Italija; CENPI i Centar Rex, SCG; Stadt Park Galerie, Graz, Austrija; LFK&La FRICHE, Francuska; Sveučilište Leiden, Nizozemska; medijski centar The Kitchen, Dancing in The Streets, Sveučilište Columbia, SAD).

BS daju potporu zagrebački Ured za kulturu, obrazovanje i sport grada Zagreba, Ministarstvo kulture Republike Hrvatske, Ministarstvo znanosti, obrazovanja i sporta Republike Hrvatske, brojni sponzori (Zagrebačka banka, Erste banka, Ergonet, itd.) te zaklade (Zaklada Kultura nova, Nacionalna Zaklada za razvoj civilnog društva, Trust for Mutual Understanding, ArtsLink, Europska kulturna zaklada ECF, itd.).

## Ostvareni projekti
2001.
*  Shadow Casters Zagreb I   - Urban Festival (u suradnji)
*  Čitanje grada, Beograd - CENPI/Bitef festival
*  Shadow Casters Bologna, Italija - Festival "Stagione di caccia" (u suradnji)

2002.
*  Shadow Casters Graz, Austria - Forum Stadpark
*  Shadow Casters Ljubljana, Slovenija - Exodos Festival + Moderna galerija + Talijanski kulturni centar - Ljubljana
*  Shadow Casters Zagreb II, Urban festival + Bacači Sjenki
*  Shadow Casters Beograd, Srbija, REX/B92 & CENPI + Talijanski kulturni centar - Beograd

2003.
* Shadow Casters New York, The Kitchen +  sveučilište Columbia - SAD

2004. 
* Process_in_progress, 13 Dani hrvatskog filma + Studentski centar Zagreb, Hrvatska
* Vitić_pleše, Zagreb, Hrvatska

2005.
* Ex-pozicija Zagreb/Hrvatska - Urban festival
* Vitić_Pleše drugi krug, Zagreb/Rijeka/Split, Hrvatska
* Druga Arhitektura, Zagreb/Rijeka/Split – Hrvatska

2006.
* Bilježenje grada/ Bilježenje vremena, Zagreb – Galerija Nova, Booksa, Studentski centar  - Zagreb
* Costellazione, Pisa/Italija – EU projekt Sidereus Nuncius , Cinema Teatro Lux, Pisa + Fabbrica Europa, Firenze
* G2 viaggi del cuore, Bologna/Italija – Bè, ljetni festival, Bologna
* Simulacija stvarnosti, Zagreb - CeKaTe Zagreb

2007.
* Ex-pozicija Bjelovar, Hrvatska – BOK festival
* Ex-pozicija Križevci, Hrvatska – Nepokoreni grad, festival
* Ex-pozicija Podgorica, Crna Gora – FIAT festival
* Ex-pozicija Beograd, Serbia – Bitef festival
* Bilježenje grada/ Bilježenje vremena, Zagreb & Beograd – kulturni centar REX/B92

2008.
* Odmor od povijesti, Zagreb - u suradnji sa Gradskom knjižnicom "Bogdan Ogrizović" i Gradskim kazalištem ZKM
* Ex-pozicija Szeged, Mađarska – THEALTER festival
* Ex-pozicija Sarajevo, BiH – MESS festival
* Urboteka, Zagreb
* Bilježenje grada/ Bilježenje vremena, Zagreb/Dubrovnik/Ljubljana – ARL centar Dubrovnik & Mestni muzej Ljubljana

2009.
* Zidne novine I, Zagreb
* Sjenčanje grada, Zagreb – Studentski centar Zagreb
* Ex-pozicija Zagreb II - PS#15 + OŠ "Dr. Ivan Merz"
* Zidne novine /retrospektivna izložba/, Pančevo/Srbija – Gradski centar kulture
* Ex-pozicija Pula, PUF festival
* Ex-pozicija Split, Hrvatska – Multimedijalni kulturni centar
* Ex-pozicija Subotica, Serbia – DESIRE Festival
* World Reconciliation Summit, Amman/Jordan (Art & Culture) - u suradnji

2010.
* Zidne novine II, Zagreb
* Ex-pozicija Chemnitz, Njemačka – Schonste Blume des Ostens festival
* Explicitni sadržaji, Zagreb – Gradsko kazalište ZKM Zagreb
* ®evolution – Master Class, Beograd/Srbija – Atelje 212
* Ex-pozicija,  Cluj-Napoca, Rumunjska – INTERFERENCES festival
* U-oči straha, Zagreb
* Odmor od povijesti, Zagreb – Društveni centar "Kino Mosor"
 
2011.
* Muški/ženski-Ženske/muške, Zagreb/Hrvatska – Teatar &TD + MESS Festival
* Containers of Freedom, Pristine/Kosovo – Dodona kulturni centar + Qendra Multimedia (u suradnji)
* Krleža Parafernalie I, Zagreb - Hrvatski filmski savez + Gradski muzej Zagreb
* Krleža Plenum - Centar za kulturnu dekontaminaciju CZKD-Beograd, Srbija (u suradnji)
* Famagusta-Varosha, Zagreb
* Krleža Parafernalie II, Zagreb
* Krleža Homo Cilindriacus, Zagreb
* U-oči straha, Zagreb/Pakrac/Split 

2012.
* Izvještaji s druge obale, Beograd/Srbija – Kulturni centar Beograda (u suradnji)
* Radionica i predstava urbanog hiperteksta, Limassol/Cipar – Omada One/Off + Plesni Centar Limassol (u suradnji)
* Sjećanja duboke luke, Limassol/Cipar - Omada One/Off + kulturni centar Mitos (u suradnji)
* Vestibuli duša, Pergine/Italija - Pergine Valsugana festival + Open Lab (u suradnji)
* Frooom 2012, Zagreb – Hrvatski filmski centar (u suradnji)
* Parafernalije Zagreb 2012, Zagreb
* Na rubu pameti, Zagreb/Beograd/Limassol - CZKD + Omada One/Off + Lauba + KCB (u suradnji)
* Svejedno 10, Zagreb

2013.
* Radionica istraživanja urbanog hiperteksta, Bitola/Makedonija – Kulturni centar Bitola (u suradnji)
* Porozna dramaturgija, Canterbury/UK – sveučilište Kent + gradsko kazalište Marlowe (u suradnji)
* Parafernalije Zagreb 2013, Zagreb
* Porozna dramaturgija, Exeter/UK – sveučilište Exeter (u suradnji)
* Na rubu pameti, Zagreb/Limassol/Nikosia/Priština - qendra Multimedia + Omada One/Off (u suradnji)
* Frooom 2013, Zagreb – Hrvatski filmski centar (u suradnji)
* Porozna dramaturgija, Belfast/UK – kazalište Tinderbox (u suradnji)
* Otac Hrabrost, Dubrovnik - Dubrovačke ljetne igre (u suradnji)
* Porozna dramaturgija, Dubrovnik - IUC + sveučilište Exeter + sveučilište Kent + sveučilište Manchester (u suradnji) 
* Radionica istraživanja urbanog hiperteksta - Automakedonija/Safe place?, Skopje/Makedonija – Kulturni centar Skopje (u suradnji)
* Lust, happiness, ende, Bitola/Makedonija – Kulturni centar Bitola (u suradnji)

## Vanjske veze
* http://shadowcasters.blogspot.com/
* http://zidnenovine.blogspot.com/
* http://expozicija.blogspot.com/